अबयन प्रान्त
अबयन प्रान्त (अरबी: أبين‎, अंग्रेज़ी: Abyan) यमन का एक प्रान्त है। अबयन कभी 'फज़ली सल्तनत' का हिस्सा हुआ करता था जो २०वीं सदी की शुरुआत में ब्रिटिश क़ब्ज़े में आ गया और आगे चलकर दक्षिण यमन के राष्ट्र और फिर यमन गणतंत्र का हिस्सा बना। यहाँ कृषि आर्थिक दृष्टि से महत्त्व रखती है और यह प्रान्त अपने मवेशी पालन और खजूरों के लिए जाना जाता है। अल-क़ायदा आतंकवादी संगठन यहाँ सक्रीय है और उन्होंने इस प्रान्त के कुछ भागों पर क़ब्ज़ा कर रखा है, हालाँकि उनकी और यमन सरकार की झड़पें चलती रहती हैं।